
A V I Z

asupra proiectului de Lege privind aprobarea Ordonanţei de urgenţă a 

Guvernului nr. 14/2005 privind modificarea formularelor pentru 

declaraţia de avere şi pentru declaraţia de interese 


In conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru egalitatea de şanse între femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 14/2005 privind modificarea formularelor pentru declaraţia de avere şi pentru declaraţia de interese, Camera Deputaţilor fiind Cameră decizională, trimis cu adresa nr. Pl.X. 150 din 25.04.2005.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 26.04.2005.


Proiectul de lege vizează modificarea formularelor pentru declaraţia de avere şi pentru declaraţia de interese cuprinse în Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare.


Proiectul de lege a fost adoptat de Senat în şedinţa din 20 aprilie 2005.


In urma dezbaterilor, membrii Comisiei  pentru egalitatea de şanse între femei şi bărbaţi au hotărât,  cu majoritate de voturi, ca proiectul de lege să fie avizat favorabil în forma adoptată de Senat.


PRESEDINTE,

          Minodora  Cliveti

SECRETAR,

         Consilier parlamentar,










         Doina Dimitriu

